google/wiki40b huggingface dataset:
Kinas kommunistpartis sentralkomité

Kinas kommunistpartis sentralkomité (kinesisk: 中国共产党中央委员会; pinyin: Zhōngguó Gòngchǎndǎng Zhōngyāng Wěiyuánhuì), før 1927 kalt Den sentrale eksekutivkomité (中央执行委员会), er det høyeste organ innen Kinas kommunistparti i periodene mellom partikongressene. Sentralkomiteen har rundt 300 medlemmer, og nominelt er det den som utnevner medlemmene til Politbyrået.
Selv om Sentralkomiteen ikke utøver myndighet som sluttet størrelse på samme måte som en lovgivende forsamling i mange andre land gjør det, er den et viktig organ idet den omfatter kommunistpartiets, statens og de væpnede styrkers øverste lederskikt. Til forskjell fra partikongressene, som alltid har vært seremonielle, er møtene innen Sentralkomiteen av og til arenaer for reelle debatter og beslutninger om partiets politikk.
Sentralkomiteen er større og har en noe større ideologisk spredning enn Politbyrået. 
Noen analytikere antar at Hu Jintao hadde som mål å tilføre Sentralkomiteen mer myndighet, som del av hans bestrebelser for å styrke demokratiet innad i partiet.
Telefenua

Telefenua var en privat fjernsynsstasjonen i Fransk Polynesia. Det startet sendinger i 1995 og opphørte i 2003.
Stasjonen var kjent for sin kritikk av Gaston Flosses regjering og Flosse forsøkte å få kanalen av luften. I 2000 etablerte regjeringen Tahiti Nui TV, for å få et alternativ. Etableringen av satellittkanaldistributøren Tahiti Nui Satellite gjorde situasjonen vanskelig for Telefenua. I 2003 stengt på grunn av høy gjeld.
Grand Trunk Road

Grand Trunk Road (kortform GT Road) er det engelske navnet på en viktig ferdselsåre i Sør-Asia. Den er blant de eldste og viktigste veiene i Asia. Den 2500 km lange veien følger i stor utstrekning det nordindiske slettelandet og har i århundrer vært ferdselsvei mellom det som i dag er statene Pakistan, India og Bangladesh.
Start- og sluttpunktene for Grand Trunk Road er i vest Khyberpasset og i øst Sonargaon. Fra Peshawar i Pakistan løper veien gjennom Rawalpindi og Lahore til den indisk–pakistanske grenseovergangen Wagah. I India fører den gjennom byer som Amritsar, Ambala, New Delhi, Kanpur, Allahabad, Varanasi og Kolkata. I Bangladesh ender den i Sonargaon i distriktet Narayanganj. 
I India, med storparten av veien, har den mellom Kolkata og Delhi betegnelsen National Highway 2 (NH-2), mens avsnittet mellom Delhi og Wagah heter NH-1.

Historie

Allerede under Maurya-riket i antikken ble veien benyttet blant annet av grekerne. På 1500-tallet ble veien utbygd av sultan Sher Shah for å skape en forbindelse mellom Agra, hans residensby, og Sasaram, hans hjemby. Den ble kalt Sarak-i-Azam («Kongsveien»), og den ble grunnstammen i Grand Trunk Road.
Med tiden ble veien meget betydningsfull som overregional handelsvei. Kort etter at den ble etablert, ble den utstyrt med mange karavanseraier. Og det ble videre plantet mange trær langsetter for å gi de veifarende skygge. Veien bedret regionenes infrastruktur, og ble også brukt som hærvei, til rask forflytning av militære styrker. Kort etter at den var ferdig, ble den ytterligere utvidet, vestover til Multan og østover til Sonargaon i Bengal. 
Etter Sher Shahs død i 1545 ble veien forlenget vestover, slik at den førte gjennom Khyberpasset i Hindukush til Kabul i dagens Afghanistan. Under det britiske styre – da også kalt Long Walk – ble veien utvidet til Kolkata og Peshawar.
Ved Indias deling i 1947, da Pakistan ble etablert, var Grand Trunk Road åsted for et av de største flyktningdramaer i moderne historie, da hinduer flyktet mot midten, inn i dagens India, og muslimer utover til Pakistans østlige og vestlige deler.
Terje Tysland (album)

Terje Tysland er et samlealbum med Terje Tysland, utgitt i 1989.
Santiago Carrillo

Ungdomsår

I 1932 ble han med i eksekutivkomiteen i den sosialistiske ungdomsorganisasjonen Juventudes Socialistas de España (JSE) og han ble redaktør av Renovación, som var organisasjonens avis.
Carrillo tilhørte den mest radikale fløyen i organisasjonen. I 1933 ble han generalsekretær i Juventudes Socialistas de España, en post han beholdt fram til organisasjonen som et ledd i enhetsfrontsstrategien slo seg sammen med ungdomsorganisasjonen til PCE, Unión de Juventudes Comunistas de España (UJCE) i 1936. Den nye organisasjonen fikk navnet Juventudes Socialistas Unificadas (JSU) og Carillo fortsatte som generalsekretær.

Den andre republikken og den spanske borgerkrig

Fra oktober 1934 til februar 1936 ble han satt i fengsel, på grunn av hans ivrige deltakelse i de mislykkede venstreorienterte kupp i 1934. Carrillo var på denne tiden medlem av den nasjonale revolusjonære komiteen i Spania. 
Etter utbruddet av den spanske borgerkrigen, bestemte han seg for å slutte seg til det spanske kommunistpartiet. Den 7. november 1936 ble Carrillo valgt ut til bystyremedlem for den offentlige orden i Madrids forsvarsråd, som fikk den øverste makten i den beleirede hovedstaden Madrid, etter at den spanske regjeringen forlot byen. 
I løpet av hans periode som bystyremedlem ble flere tusen mennesker fengslet, både militære og sivile, dette var inkludert både menn, kvinner og barn, som ble drept av kommunistiske grupper i Paracuellos-massakren som fant sted på Paracuellos del Jarama og Torrejón de Ardoz. Dette var den største massakren som ble utført innen den republikanske sektor under hele den spanske borgerkrigen.
Carrillo har gjennom hele livet sitt, sterkt benektet ethvert kjennskap eller deltakelse til noen av disse massakrene i henhold til sine personlige memoarer, men mangfoldige og pålitelig beviser viser stort personlig engasjement fra Carrillo i massakrene som hovedsakelig ble begått av flere kommunistiske elementer.

Forholdet til Sovjet

I august 1948 fikk Carrillo personlig møte den sovjetiske statslederen Josef Stalin. Carrillo ble generalsekretær i Spania i løpet av 1960 da han erstattet den tidligere generalsekretæren Dolores Ibárruri. I 1968, da Sovjetunionen invaderte Tsjekkoslovakia, begynte Carrillo å distansere sitt kommunistparti fra Moskva.

Etter Francos død

Carrillo returnerte i all hemmelighet til Spania i 1975 etter at Francisco Franco døde i november dette året. Han ble arrestert av det spanske politiet med en gang han kom tilbake til Spania, men deretter løslatt i løpet av noen få dager.
Carrillo ble valgt inn til den spanske kongressen som varamedlem til underhuset i det spanske parlamentet da han representerte Madrid distrikt i det første demokratiske valget i 1977. Carrillo ble gjenvalgt ved valgene i 1979 og 1982, men han ble tvunget til å forlate sin stilling som partileder den 6. november 1982, på grunn av de alt for få stemmesedlene som partiet ble tildelt ved parlamentsvalget i 1982.
Haldensleben

Haldensleben er en liten by i forbundsstaten Sachsen-Anhalt i Tyskland. Den ligger ved elven Ohre, rundt 30 km nordvest for Magdeburg. Den har togforbindelse til Magdeburg, Oebisfelde og Eilsleben. Fra 1994 til 2007 var byen administrasjonssete for distriktet Ohrekreis. I 2007 ble den administrasjonssete for det nye distriktet Landkreis Börde.
Byen har en protestantisk kirke, en rolandstatue fra 1528 som er den eneste i sitt slag som viser Roland til hest. Sandstensstatuen etterfulgte en rolandstatue i tre fra 1419. Rolandsstatuen symboliserte i middelalderen byens frihet og rettigheter.
Før 1938, da den nåværende sentrumsdelen ble sammenslått med Althaldensleben, var den kjent som Neuhaldensleben.
Nuance Communications

Nuance Communications er et amerikansk teknologiselskap som utvikler og leverer applikasjoner og søkeprogramvare for mobiltelefoner. Programvaren er meget utbredt i mobiltelefoner idag. Hovedkvarteret er i Burlington, Massachusetts, mens det europeiske hovedkvarteret ligger i Merelbeke i Belgia.
I 2005 fusjonerte selskapet med ScanSoft.
Morisker

En morisk (Spansk: morisco, portugisisk: mourisco) kaltes de spanske muslimer (og deres etterkommere) som hadde latt seg døpe etter Reconquistaen av Granada i 1492. De fleste morisker holdt fast ved sitt språk, sine skikker og, i realiteten, ved sin religion. De ble derfor gjenstand for tvangsassimilering og forfølgelser. Dette utløste opprør, og 1609 ble det påbudt at alle morisker skulle forlate Spania. De utgjorde da mellom en kvart og en halv million mennesker, og de fleste drog til Nord-Afrika.
Bleke

Bleke er en reliktlaks som opprinnelig var vanlig i Byglandsfjorden og vassdraget Otra.
Etter den første reguleringen i 1905 forsvant viktige gyteområder. Rundt 1970 var stammen nesten borte grunnet generell forsuring og tilslamming fra Brokkereguleringen i 1964. En liten bestand ble berget i 1972 og stamfisk ble sikret på fem ulike settefiskanlegg i Sør-Norge, deriblant et lokalt anlegg på Bygland. En rekke uhell medførte at det i 1973 kun var totalt 202 ensomrig bleke igjen, lokalisert på Reinsvoll klekkeri i Oppland. 
Otteraaens Brugseierforening (OB), som innehar konsesjon for regulering av Byglandsfjorden m.m., er gjennom konsesjonsvilkår pålagt å sette ut bleke i Byglandsfjorden. OB bygde i 1992 et moderne settefiskanlegg, Syrtveit Fiskeanlegg, for å oppfylle konsesjonsvilkårene. Det blir årlig satt ut 100 000 yngel av bleke, hovedsakelig i selve Byglandsfjorden. I tillegg blir det lagt ut rognkasser med ca. 100 000 rogn for å forsøke å få bleka til å reprodusere naturlig. Utlegging av rognkasser er et ledd i arbeidet som pågår i «Blekeprosjektet» som startet i 1999. Prosjektet har som mål å reetablere en selvreproduserende blekebestand i Otra. 
Ørekyte har spredd seg nedover Otra-vassdraget, ble det rapportert i 2008, og en fryktet da at ørekyten vil fortrenge bleka i Byglandsfjorden.
Timoteismyger

Utseende

En ganske liten (vingespenn 22 -27 mm) sommerfugl. Oversiden er ensfarget gulbrun – den er den eneste ensfargede smygeren i Norge og derfor lett å kjenne igjen, men lenger sør i Europa finnes noen nærtbeslektede og meget like arter. Vingene har gråbrun bestøvning langs ytterkanten og på ribbene. Hannen har en markert, svart skråstrek av duftskjell på forvingens overside.

Levevis

Larven lever på ulike slags gress, blant annet timotei (Phleum spp.). De voksne sommerfuglene flyr i juli – august. Som andre smygere i gruppen Hesperiinae sitter de gjerne med bakvingene lagt flatt, forvingene oppreiste.

Utbredelse

Timoteismygeren finnes i det meste av Europa utenom de nordligste delene, og videre østover til Stillehavet i Øst-Sibir. Den forekommer også i Nord-Amerika, men den bestanden stammer trolig fra individer som ble innført fra Europa i nyere tid. I Norge finnes det noen funn fra Østlandet rundt 1870, men arten ser ut til å ha forsvunnet for en tid. De siste årene har den blitt funnet en del steder i Buskerud, der den synes være i spredning.
Ras ben Sakka

Ras ben Sakka er det nordligste punkt på det afrikanske kontinent mot Middelhavet, lokalisert i Tunisia på 37°21' nordlig bredde, kun 950 meter vest for Kapp Blanc (Ra's al Abyad), 37°20' nordlig bredde, som ofte nevnes som det nordligste enden av Afrika, men som er mer enn 30 meter lengre sør. Ras ben Sakka ligger i det tunisiske guvernementet Bizerte. Nærmeste by er havnebyen Bizerte.
En akse trukket fra Ras ben Sakka (det nordligste punktet) til Kapp Agulhas i Sør-Afrika (det sørligste punktet) vil måle bortimot 8 050 km.
Det er et annet sted enn Kapp Blanc (Ra's al Abyad) som har samme navn, Ras Nouadhibou, og som på fransk og spansk heter henholdsvis Cap Blanc og Cabo Blanco. Det ligger på den afrikanske kysten mot Atlanterhavet.
Johan Venstermand

Johan Venstermand til Olstrup (– død 1587) var en dansk adelsmann som fra 1567 var Norges kansler. 
Han var sønn av Jørgen Venstermand til Stadager (d. 1551) og dennes annen hustru Alhed Knudsdatter Urne. Som hoffsinde ledsaget han kongens bror, hertug Magnus til Livland, men vendte snart tilbake til hjemlandet hvor han fikk ansettelse som sekretær i kanselliet. Han ble samtidig forlent med et kannikdømme i Roskilde domkirke.

Kansler

I 1567 ble han utnevnt til Norges kansler, og fikk Aabygge, Ide og Raade skipreder uten avgift, i tillegg til prostiet ved Mariakirken i Oslo. Dels på grunn av mangler i regnskapet og dels fordi han hadde vakt kongens uvilje ved å ha støttet de norske bøndene for fritakelse av ekstraordinære skatter, mistet han 1571–72 både embete og alle norske len. I 1576 fikk han en liten forlening i Snegaard som han byttet til Reins kloster, Tutterøen og Vigs gods mot å gjøre tjeneste som pengeansvarlig på Jakob Ulfeldt diplomatreise til Russland. I 1582 mistet han igjen sine norske len, nok en gang på grunn av mangler i regnskapene. 
I 1584 giftet han seg i Roskilde med Kirsten Lagesdatter Beck. Enken var stadig i live i 1625.
Rolf Nilssen

Rolf Nilssen (født 25. januar 1928 i Narvik, Nordland, død 3. juli 2012) var en norsk politiker (Ap). Han ble innvalgt på Stortinget fra Troms i 1977.
Selskapsdans

Selskapsdans (også kalt «sportsdans»/på engelsk; ballroom) er et begrep som omfatter flere pardanser som har sitt opphav i den vestlige verden, og som nå er til glede både i selskapslivet og i konkurransesammenheng over hele verden. I videste forstand kan man kalle alle danser som brukes i formelle sosiale sammenhenger for selskapsdans, men i dag tenker man først og fremst på de ti dansene som brukes i konkurransesammenheng internasjonalt, fem standarddanser og fem latindanser.
Soanlakhti

Soanlakhti (russ.: Соанлахти, finsk: Soanlahti) er et tettsted i Suojarvi rajon i russisk Karelia. Tettstedet ligger nord for innsjøen Ladoga.
Før 1944 var Soanlahti en finsk kommune i Viborgs län. Antall innbyggere i kommunen var 3&503&3106&3 106 i 1939, en stor andel av dem var ortodokse.
Bortføringene i Cleveland

Bortføringene i Cleveland omhandler tre kvinner fra Cleveland, Ohio – Amanda Berry, Georgina «Gina» DeJesus og Michelle Knight  som den 6. mai 2013 ble reddet fra deres ni til elleve år lange fangenskap, etter at Berry flyktet og kontaktet politiet. De ble reddet ut fra et hus eid av Ariel Castro, den mistenkte kidnapperen. En seks år gammel datter av Berry, født mens hun var fanget, ble også reddet. Knight forsvant i Cleveland i 2002 da hun var 21 år gammel, Berry i 2003 da hun var 16 og DeJesus i 2004 da hun var 14. Mens kvinnene var kidnappet er det rapportert at de hadde multiple graviditeter, og minst en levendfødt.(Berrys datter) og flere aborter.  Kvinnene var til tider bundet med kjettinger og tau.
Ariel Castro ble arrestert den 6. mai 2013, kort tid etter kvinnene hadde blitt reddet og satt fri. Den 8. mai 2013 ble Castro tiltalt for fire tilfeller av  kidnapping og tre tilfeller av voldtekt, tiltaler som medfører 10 år til livstid i fengsel. Den 9. mai Castros kausjon ble satt til USD 8 million. Flere tiltaler ventes, inkludert drap (for å ende graviditetene), mordforsøk, overfall, en tiltale for hver voldtek, og en kidnappingstiltale for hver dag kvinnene ble holdt fanget. Saken fikk førstesideoppslag i hele verden.
Hyme

Hyme (norrønt: Hymir) er en jotun som opptrer i norrøn mytologi. Han er gift med gygeren (jotunkvinnen) Hrod (Hroðr) og far til Ty. Han eide en gryte som var en kilometer bred og som æsene ville ha tak i for å brygge øl i.
Hymeskvadet og Gylvaginning forteller at Tor ble med Hyme på fisketur, og at Tor rodde helt ut til der Midgardsormen var. Så egnet han fiskesnøret med et oksehode og ormen beit på. Da Tor hadde fått ormen helt opp i vannskorpa og skulle slå ham i hjel med hammeren, kappa Hyme snøret for Tor. Tor slo da Hyme i hjel.
APBL2000

APBL2000 er et konsertalbum med Apoptygma Berzerk, utgitt i 2001 på CD, VHS og DVD. Albumet ble utgitt på nytt i 2007.
Statistikk for OBOS-ligaen 2015

Denne siden viser utvalgt statistikk for 1. divisjon fotball for menn 2015.

Toppscorere

Kilde: altomfotball.no

Målgivende pasninger

Kilde: altomfotball.no
Gansdalen

Gansdalen (lokalt kalt «Gan») er en bygd cirka ti kilometer sør for Fetsund i Fet kommune. Den ligger på østsiden av Øyeren, rundt 20 minutters kjøring sørøstover fra Lillestrøm langs riksvei 22.
Stedet har en badeplass, barneskole (1-7), bedehus, Dalen kirke og et nyere boligfelt – Stensrudfeltet. Ned mot Øyeren finner en Gansbruket, et tidligere sagbruk, nå museum. Gansdalen har et fint skogsområde med gode forhold for fotturer og langrenn.
Trakassering

Trakassering er handlinger, unnlatelser eller ytringer som har som formål eller virkning å være krenkende, skremmende, fiendtlige, nedverdigende eller ydmykende. For å regnes som trakassering må det oppleves som urimelig og uønsket av den som utsettes for det. Trakassering kan være enten en isolert eller gjentatt hendelse, men ordet brukes som et synonym til mobbing siden de fleste norske lover som skal gi personer vern mot slike handlinger bruker ordet trakassering, ikke mobbing.

Ordet

Det norske ordet er hentet fra det franske tracas (verbalform: tracasser) som betyr «uorden, støy». Ordet kan også opptre i formen trakasseri. Synonymer er mobbing og sjikane. Ordet sjikane kommer også fra fransk og forklares i Bokmåls- og Nynorskordboka som «vanærende krenkelse», «smålig, personlig forfølgelse» og «spott».

Norge

I juridisk sammenheng i Norge er trakassering definert som «handlinger, unnlatelser eller ytringer som virker eller har til formål å virke krenkende, skremmende, fiendtlige, nedverdigende eller ydmykende» og er forbudt når det finner sted på grunnlag av «etnisitet, nasjonal opprinnelse, avstamning, hudfarge, språk, religion eller livssyn».
I henhold til Arbeidstilsynet er det trakassering «når en eller flere personer gjentatte ganger over tid blir utsatt for negative handlinger fra en eller flere personer. Dette kan for eksempel være uønsket seksuell oppmerksomhet, plaging, utfrysing, fratakelse av arbeidsoppgaver, eller sårende fleiping og erting.» I tillegg er det en ubalanse i styrkeforholdet, for eksempel mellom en ansatt og en arbeidsleder, når trakassering eller mobbing forekommer.
I følge arbeidsmiljøloven skal «Arbeidstaker skal ikke utsettes for trakassering eller annen utilbørlig opptreden»
Ningyuan

Ningyuan (kinesisk: 宁远县; pinyin:  Nīngyuǎn Xiàn) er et fylke i provinsen Hunan i Folkerepublikken Kina. Det ligger i byprefekturet Yongzhou.
Befolkningen var på 764 732 innbyggere i 1999.

Kulturminner

Konfuciustempelet i Ningyuan (Ningyuan wenmiao, 宁远文庙) og Shun-tempelet (Shun di miao yizhi, 舜帝庙遗址) står på Folkerepublikken Kinas liste over kulturminner.
Norgesrekordhistorikk på 200 m rygg

Oversikt over utviklingen av norgesrekorder på 200 m ryggsvømming for både langbane (50 meter) og kortbane (25 meter).
Athena Parthenos

Athena Parthenos (gresk Ἀθηνᾶ Παρθένος; bokstavelig «Athene Jomfruen») var tittelen på en veldig stor kryselefantinskulptur av den greske gudinnen Athene av skulptøren Fidias. Den har fått navn etter en epitet (tilnavn) for gudinnen selv, og det sto i Parthenon i Athen. Et antall kopier og replikaer, og verker inspirert av den, har blitt gjort både i antikken og i moderne tid.
Athena Parthenos var den mest berømte kultbildet av Athene, betraktet som en av de største kunstnerisk prestasjoner av den mest feirede skulptør i antikkens Hellas. Fidias begynte sin verk en gang rundt år 447 f.Kr. Tyrannen Lachares fjernet gullplatene av statuen i år 296 f.Kr. for å betale sine tropper, og bronsen ble sannsynligvis gjort til mynter deretter. Den ble ødelagt av en brann en gang rundt 165 f.Kr., men reparert. Den fortsatte å stå i Parthenon på 400-tallet e.Kr. inntil den kan ha gått tapt i ytterligere en brann. Det er opptegnelse som nevner at det var i Konstantinopel på 900-tallet.
Toshihiro Yoshimura

Karriere

Toshihiro Yoshimura startet sin profesjonelle karriere i Júbilo Iwata i 1990. Han har også spilt for Vissel Kobe og Oita Trinita.
Helena Nyblom

Bakgrunn

Helene Nyblom var datter av Jørgen Roed og Emilie Amanda Kruse. Hennes far var maler og professor ved Kunstakademiet i København, moren var interessert av antikkens kunst og litteratur. I hjemmet ble det lagt vekt på intellektuell og estetisk kultur og familien hadde livlig omgang med kunstnere, musikere, embetsmenn og forfattere. Nyblom var musikalsk begavet og utdannet seg i pianospill.
Hun giftet seg med Carl Rupert Nyblom i 1864 og paret bosatte seg i Uppsala. Deres hjem ble et viktig møtested for kunstnerlig orienterte personer fra hele Norden. Paret hadde en anstrengt økonomi, som innebar at de begge måtte skrive for å klare seg. Hun var mor till Carl Göran Nyblom, Sven Nyblom, Ellen Lundberg-Nyblom, Knut Nyblom, Lennart Nyblom og Holger Nyblom, farmor til journalisten Teddy Nyblom og arkitekten Peder Nyblom.

Forfatterskap

Helena Nyblom debuterte med noveller publiserte i Ny illustrerad tidning, og senere utgitt i fire bind oversatt fra dansk av hennes make. Hun skrev også lyrikk og gav ut flere diktsamlinger. Sitt litterært gjennombrudd fikk hun med sine konstsagor. Hun skrev også en roman, noen pikebøker, og komedier.
Helena Nyblom var også kulturskribent og kritiker i blant andre Idun (avis), Ord och bild, Ny svensk tidskrift og Nordisk tidskrift.

Konverterte til katolisismen

I 1895 konverterte Nyblom til katolisismen i Sta-Eugenia kyrka i Stockholm. Konverteringen fikk stor medieoppmerksomhet og hun måtte tåle meget kritikk både der og i vennekretsen for å ha «falt for Roma». Ektemaken, selv ikke katolikk, tok henne offentlig i forsvar og innen den katolske minoritet i Stockholm var man stolt over den berømte konvertitten. (Ettersom Nyblom konverterte i voksen, alder forble barna i Svenska kyrkan. Men en sønn konverterte senere i livet og gav opphav til en stor katolsk slekt.)
Helena Nyblom ligger begravet på Uppsala gamla kyrkogård.
3. divisjon bandy for herrer 2012/13

3. divisjon bandy for herrer 2012/13 var det fjerde og laveste nivået i norsk bandy sesongen 2012/13. Serien startet 6. november 2012 og varer til 20. februar 2013. Deretter var det kvalifiseringsspill for opprykk. De to beste lagene i 3. divisjon spilte enkel serie med det dårligst plasserte laget i 2. divisjon. De to beste lagene i denne kvalifiseringen fikk spille i 2. divisjon i 2013/14. Bergen og NTNUI spilte hjemmekampene sine som rinkbandy og hadde derfor ikke lov til å rykke opp.
Mutzbraten

Mutzbraten er en kulinarisk spesialitet fra Thüringen i Tyskland.
Mutzbraten framstilles av benfritt svinekjøtt av bog, nakke eller kam, som er krydra med salt, pepper og merian og marinert. Kjøttet grilles i spesielle «Mutzbratenständen» som fyres med bjørkeved. Som tilbehør brukes mest surkål.
Særlig utbredt er Mutzbraten i Schmölln og Altenburg i Øst-Thüringen. I dialekten i Altenburg betyr «Mutz» et dyr uten hale – i dette tilfellet gris. I enkelte andre dialekter er «Mutz» et fabelvesen.
Kurt Heuser

Liv

Etter å ha gått i læretid i bank og studert jus skulle Heuser gjøre karriere innen bankvirksomhet, som sin stefar. Han bestemte seg imidlertid for å utdanne seg innen tropisk landbruk og reiste i andre halvdel av 1920-tallet til Portugisisk Øst-Afrika. Som bomullsarbeider begynte han å skrive. Erfaringene fra det indre Afrika gav ham stoff til flere romaner og noveller. Deriblant Elfenbein für Felicitas (1928), Die Reise ins Innere (1931), Buschkrieg og den allegoriske samfunnsromanen Abenteuer in Vineta (1932). I 1974 kom afrika-romanen Malabella – Geschichte einer Pflanzung skrevet som et livsverk.
Hans mest kjente tekst er sangteksten til So oder So ist das Leben i UFA-filmen Liebe, Tod und Teufel. Heuser gjorde seg også kjent som manusforfatter. Han hadde kontakt med mange tyskspråklige fagfolk inne film og litteratur og deltok på møtene til Gruppe 47. 
Sammen med medforfatteren Harald Bratt skrev Heuser rollen som Paul Kruger til skuespilleren Emil Jannings i den nasjonalsosialistiske propagandafilmen Ohm Krüger. 
Han stod også bak manuset til den kontroversielle adapsjonen Und ewig singen die Wälder av Trygve Gulbranssens Og bakom synger skogene.
Jodel

Jodel er en tysk mobilapplikasjon for deling av tekstmateriale og bilder. Appen ble offisielt lansert i App Store 20. oktober 2014, og er utviklet av The Jodel Venture. Ved bruk av Jodel får man tilgang på informasjon om hva som skjer i nærmiljøet. Alle brukerne av appen er anonyme, og kan poste tekst og bilde til andre brukere i nærheten. Tjenesten ble opprinnelig utviklet for studenter, slik at de kunne følge med på hva som skjedde rundt deres høgskole eller universitet. Brukerne av appen må være 18 år eller eldre. For å bruke tjenesten trenger ikke brukerne å registrere en profil, alt er anonymt. Anonyme bidrag fra Jodel har blitt plukket opp og markedsført i andre sosiale medier.